# Epiphanyn käyttöopas &manrevision;

## Johdanto

&fr; on Gnomen WWW-selain, joka pyrkii helppokäyttöisyyteen ja standardienmukaisuuteen.

## Alkuunpääsy

### Selainikkunan avaaminen

Selainikkuna avataan seuraavasti:

Sovellukset-valikosta

- Valitse Internet WWW-selain .

Komentoriviltä

- Kirjoita `epiphany`, ja paina Enter.

### Kirjanmerkki-ikkunan avaaminen

Kirjanmerkki-ikkuna avataan seuraavasti:

Sovellukset-valikosta

- Valitse Internet WWW-kirjanmerkit .

Komentoriviltä

- Kirjoita `epiphany -b`, ja paina Enter.

Kirjanmerkit-valikosta

- Valitse Kirjanmerkit Muokkaa kirjanmerkkejä &fr;n pääikkunasta.

&fr;n työkalupalkista

- Napsauta pääikkunassa näkyvän työkalupalkin kirjanmerkit-painiketta

## Selainikkunat

Selainikkunoilla voi selata WWW-sivuja. ephy-screenshot näyttää selainikkunan, jossa näkyy &fr;n kotisivu.

### Selainikkuna, joka näyttää &fr;n kotisivun

Selainikkuna, jossa näkyy WWW-sivu. Ikkunan osat: valikko, työkalupalkki, osoitekenttä, kirjanmerkkipalkki ja sivunäkymä.

epiphany-TBL-1 nimeää selainikkunan osat, ylhäältä alaspäin.

## Selainikkunan osat

Osa | Kuvaus
Valikkopalkki | Sisältää valikot, joilla voi käynnistää selainikkunan toimintoja.
Työkalupalkki | Sisältää painikkeet, joilla voi käynnistää selainikkunan toimintoja
Osoitekenttä | Yhdistelmäruutu, johon voi kirjoittaa WWW-osoitteen tai hakusanoja.
Kirjanmerkkipalkki | Sisältää valikkoja, painikkeita ja tekstikenttiä, joilla voi käyttää kirjanmerkkejä ja tehdä hakuja WWW:stä nopeasti.
Näkymä | Näyttää katseltavan sivun sisällön.
Tilarivi | Näyttää tilatietoja.

Selainikkunassa voi myös avata ponnahdusvalikon napsauttamalla hiiren oikeaa painiketta. Valikon sisältö riippuu kohdasta, jossa painiketta napsautettiin. Esimerkiksi linkin kohdalla avattu valikko sisältää linkkiin liittyviä toimintoja. Sivun taustan napsauttaminen taas avaa valikon, jonka sisältö liittyy sivun näkymiseen.

## WWW-selailu

### Osoitekenttä

Osoitekenttään voi kirjoittaa WWW-osoitteita tai hakusanoja. Hakusanoja vastaavat kirjanmerkit tai historiikin kohdat näkyvät kentän alle avautuvassa valikossa. Jos jokin tämän valikon kohdista valitaan, sitä vastaava WWW-sivu avautuu selaimen ikkunaan tai välilehteen.

Kenttään kirjoitettu hakusana voi olla jonkin kirjanmerkin aihe tai sen osoitteen tai otsikon osa. overview-of-bookmarks käsittelee tätä tarkemmin.

### Työkalupalkki

Työkalupalkki toimii oikotienä usein käytettyihin ominaisuuksiin. Sillä voi selata www-historiikkia napsauttamalla takaisin- ja eteenpäin-painikkeita. Lisäksi sivun latautumisen voi keskeyttää napsauttamalla pysäytä-painiketta, ja sivun voi ladata uudestaan verkosta napsauttamalla päivitä-painiketta.

Työkalupalkeissa näkyvät painikkeet voi valita muokkaamalla palkin sisältöä. to-edit-toolbars kertoo tästä tarkemmin.

### Kirjanmerkkipalkki

Linkkejä mieluisille WWW-sivuille voi pitää kirjanmerkkipalkissa, josta niitä voi käyttää helposti. to-add-bookmark-or-topic-to-bookmarks-bar kertoo, miten halutut linkit voi lisätä palkkiin.

### Kokoruututila

Kokoruututilassa selainikkuna näyttää sivun näyttöruudun kokoisena. Tilan voi käynnistää valitsemalla Näytä Koko ruutu .

Kokoruututilasta poistutaan napsauttamalla painiketta Poistu kokoruututilasta

### Uuden ikkunan avaaminen

Uusi ikkuna avataan valitsemalla Tiedosto Uusi ikkuna .

### Uuden välilehden avaaminen

Uusi välilehti avataan valitsemalla Tiedosto Uusi välilehti . Uusi välilehti ilmestyy muiden välilehtien oikealle puolelle.

### Tiedoston avaaminen

Tiedosto avataan valitsemalla Tiedosto Avaa... . Tämä näyttää Avaa tiedosto-valintaikkunan, jolla haluttu tiedosto valitaan. Napsauttamalla lopuksi OK-painiketta, tiedosto avautuu selaimen ikkunaan.

### Sivun tallentaminen tiedostoon

Sivu tallennetaan tiedostoon valitsemalla Tiedosto Tallenna nimellä . Tämä näyttää Tallenna nimellä-valintaikkunan, johon kirjoitetaan tallennettavan tiedoston nimi. Tiedosto tallennetaan napsauttamalla lopuksi OK-painiketta.

### Tulostimen asetukset

Tulostimen asetuksista säädetään, miten WWW-sivut tulostuvat.

Reunukset

- Sisällön etäisyys sivun reunasta.

Värit

- Onko tuloste on harmaasävyistä vai värillistä.

Alatunnus

- Näkyvätkö sivunumero ja nykyinen päiväys kunkin sivun alareunassa.

Ylätunnus

- Näkyvätkö WWW-sivun otsikko ja osoite kunkin sivun yläreunassa.

Paperikoko

- Paperikoko

Suunta

- Onko sivun yläreuna paperin lyhyen (pysty) vai pitkän (vaaka) reunan suuntainen.

### Esikatselu

Tulostuksen esikatselulla näkee, miltä sivu näyttäisi tulostettuna. Nykyistä sivua esikatsellaan valitsemalla Tiedosto Tulostuksen esikatselu .

### Sivun tulostaminen

Sivu tulostetaan valitsemalla Tiedosto Tulosta . Tulostimen nimi kirjoitetaan Tulostin-kenttään. Jos tarkoitus on tulostaa tiedostoon, tiedoston nimi kirjoitetaan Tiedosto-kenttään.

Sivualue-kohdasta valitaan, mikä osa sivusta tulostetaan. Valitsemalla Kaikki sivut koko WWW-sivu tulostuu. Valinta taas tulostaa vain valitun osan WWW-sivusta, ja Sivut tulostaa vain annetun sivunumeroalueen.

### Tekstin etsiminen sivulta

Sivulta etsitään tekstiä seuraavasti:

1. Valitse Muokkaa Etsi , mikä avaa Etsi-ikkunan.

2. Kirjoita etsittävä teksti ikkunan Etsi-kenttään.

3. Valitse Sama kirjainkoko, jos etsittävän tekstin kirjainkoon tulee täsmätä.

4. Valitse Siirry lopusta alkuun, jos etsinnän tulee jatkua sivun alusta, kun se on ehtinyt sivun loppuun.

5. Napsauta Seuraava-painiketta, mikä etsii sivulta ensimmäisen täsmäävän kohdan. Jos se löytyy, teksti valitaan, ja kohdistin siirtyy sen kohdalle.

6. Seuraava täsmäävä kohta löytyy napsauttamalla Seuraava-painiketta.

7. Edellinen täsmäävä kohta löytyy napsauttamalla Edellinen-painiketta.

8. Etsintä lopetetaan napsauttamalla Sulje-painiketta.

### Sivun mittakaavan muuttaminen

Kokoa, jossa WWW-sivu näkyy, voi säätää seuraavasti:

- Sivua lähennetään valitsemalla Näytä Lähennä.

- Sivua loitonnetaan valitsemalla Näytä Loitonna.

- Sivun saa näkymään tavallisessa koossaan valitsemalla Näytä Tavallinen koko.

### Sivun lähdekoodin tarkastelu

Sivun lähdekoodin saa näkyviin valitsemalla Näytä Sivun lähdekoodi. Tämä avaa lähdekoodin oletusarvoiseen tekstieditoriin.

### Sivujen ponnahdusikkunat

Eräät WWW-sivut avaavat katseltaessa itsestään uusia selainikkunoita, eli ponnahdusikkunoita. Sivun ponnahdusikkunat saa näkyviin tai piilotettua valitsemalla Näytä Ponnahdusikkunat.

Kaikkia sivustoja koskevan ponnahdusikkunoiden toimintatavan muuttamisesta kertoo privacy-preferences.

### Linkkien avaaminen

WWW-sivuilla on usein linkkejä toisille sivuille. Yleensä linkit näkyvät alleviivattuna tekstinä. Linkin osoittaman WWW-sivun voi avata napsauttamalla linkkiä.

Linkin avaaminen sivun määrittelemällä tavalla

- Napsauta linkkiä hiiren vasemmalla painikkeella. Linkki avautuu joko nykyiseen tai uuteen ikkunaan, WWW-sivusta riippuen.

Linkin avaaminen uuteen välilehteen

- Napsauta linkkiä hiiren oikealla painikkeella, ja valitse avautuvasta ponnahdusvalikosta Avaa linkki uudessa välilehdessä. Vaihtoehtoisesti linkkiä voi napsauttaa hiiren keskipainikkeella.

Linkin avaaminen uuteen ikkunaan

- Napsauta linkkiä hiiren oikealla painikkeella, ja valitse avautuvasta ponnahdusvalikosta Avaa linkki uudessa ikkunassa.

### Linkin tallentaminen

Linkin kohde tallennetaan levylle napsauttamalla linkkiä hiiren oikealla painikkeella, ja valitsemalla avautuvasta ponnahdusvalikosta Tallenna linkki. Linkin osoittama tiedosto tai asiakirja tallentuu tallennushakemistoon. general-preferences kertoo, miten tallennushakemistoa voi muuttaa.

### Välilehden vaihtaminen

Välilehteä vaihdetaan napsauttamalla jonkin välilehden otsikkoa.

### Välilehden siirtäminen

Välilehtien järjestystä muutetaan valitsemalla Välilehdet Siirrä välilehteä vasemmalle tai Välilehdet Siirrä välilehteä oikealle, mikä muuttaa nykyisen välilehden paikkaa. Järjestystä voi muuttaa myös vetämällä välilehtiä hiirellä.

Nykyinen välilehti siirretään uuteen ikkunaan valitsemalla Välilehdet Irrota välilehti.

## Kirjanmerkkien hallinta

### Yleiskatsaus Epiphanyn kirjanmerkkijärjestelmään

&fr;n kirjanmerkkien järjestelytapa poikkeaa useimpien selaimien käyttämästä monitasoisesta kansiorakenteesta. Erilaisuuteen johtavat kaksi suunnitteluperiaatetta:

- Selaimen käyttöliittymän tulee olla mahdollisimman yksinkertainen.

- Käyttäjän ei tarvitse muistaa osoitteita sivustoille, joita haluaa katsella.

Monitasoinen kirjanmerkkien järjestely ei useimmille käyttäjille ole hyvä ratkaisu. &fr; järjesteleekin kirjanmerkit kuten tietokannassa: kirjanmerkkiin liittyvä osoite säilytetään siihen kytkeytyvässä metadatassa. Tätä dataa käytetään kirjanmerkin löytämiseen tarvittaessa. &fr;n tulevat versiot sisältävät hyödyllisiä tapoja kirjanmerkkien etsimiseen ja löytämiseen tästä tietokannasta.

&fr;ssa kuhunkin WWW-sivun osoitteeseen liittyy yksi tai useampi aihe, joiden avulla kirjanmerkit järjestetään. Jos kirjanmerkin sivu olisi esimerkiksi Gnomen kehittäjien kotisivu, muissa selaimissa sen voisi tallentaa esimerkiksi kansiorakenteeseen

    Kehittäminen -> Gnome -> Gnomen kehittäjien kotisivu

&fr;ssa saman sivun voi liittää useampaan aiheeseen:

                Kehittäminen -> Gnomen kehittäjien kotisivu
                Gnome -> Gnomen kehittäjien kotisivu

Nyt kirjanmerkkiä voi käyttää kirjoittamalla osoitepalkkiin hakusanan "GNOME" tai "Kehittäminen". Kirjanmerkki löytyy myös kirjoittamalla hakusanaksi mikä tahansa sanoista "GNOME", "kehittäjien" tai "kotisivu". Hakusanan kirjoittamisen jälkeen avautuu valikko, joka sisältää vastaavat kirjanmerkit. Muista kirjanmerkkien käyttötavoista kertoo to-access-a-bookmark

#### Ei aliaiheita

&fr;ssa aiheita on yhdessä tasossa. Aiheilla ei voi olla aliaiheita.

### Kirjanmerkkien käyttö

Pääasiassa kirjanmerkkejä muokataan kirjanmerkit-ikkunan avulla. ephy-to-open-bookmarks kertoo, miten tämä ikkuna avataan. Ikkunan voi myös avata suoraan työpöydältä käynnistämättä selainta. Erillinen ikkuna kirjanmerkkien järjestelyyn on, koska näin samaan yhteyteen mahtuu paljon muokkaus- ja etsintätoimintoja. Kirjanmerkit-ikkunasta voi muun muassa muokata kirjanmerkkien nimiä, lisätä aiheita, poistaa kirjanmerkkejä, liittää kirjanmerkkejä aiheisiin vetämällä niitä hiirellä ja muokata kirjanmerkkien muita ominaisuuksia.

Kirjanmerkkejä voi käyttää myös muuten:

- Kun aiheen kirjoittaa selainikkunan osoitepalkkiin, avautuu valikko, jossa ovat aiheeseen liittyvät kirjanmerkit.

- Osoitepalkkiin kirjoitettua hakusanaa vastaavat kirjanmerkit näkyvät myös avautuvassa valikossa.

- Kaikki kirjanmerkkien aiheet näkyvät Kirjanmerkit-valikossa. Kutakin aihetta vastaa alivalikko, joka sisältää siihen liittyvät kirjanmerkit. Tämä on perinteinen tapa käyttää kirjanmerkkejä, ja on mukana yhteensopivuuden vuoksi.

- Kirjanmerkkejä voi käyttää myös kirjanmerkkipalkin avulla. Sen saa näkyviin valitsemalla Näytä Kirjanmerkkipalkki. Aluksi palkissa ei ole kirjanmerkkejä. Näkyvät kirjanmerkit voi valita käyttämällä kirjanmerkit-ikkunaa. Näin esimerkiksi useimmin tarvitut kirjanmerkit saa nopeasti käytettäviksi.

### Kirjanmerkin luominen

Uusia kirjanmerkkejä voi luoda eri tavoin:

Selainikkuna

- - Nykyisestä sivusta lisätään kirjanmerkki valitsemalla Kirjanmerkki Lisää kirjanmerkki... .

  - Nykyisellä sivulla olevasta linkistä voi myös lisätä kirjanmerkin: napsauta linkkiä oikealla painikkeella ja valitse avautuvasta valikosta Lisää kirjanmerkki... .

Historiikki-ikkuna

- Historiikin linkistä voi tehdä kirjanmerkin valitsemalla Tiedosto Lisää kirjanmerkki... . Vaihtoehtoisesti historiikin linkkiä voi napsauttaa hiiren oikealla painikkeella ja valita Lisää kirjanmerkki..

### Kirjanmerkkien ja aiheiden valitseminen

Kirjanmerkkejä ja aiheita voi valita eri tavoin. epiphany-TBL-2 kertoo, miten niitä voi valita kirjanmerkki-ikkunassa.

### Kohteiden valitseminen kirjanmerkki-ikkunassa

Tavoite | Toiminto
Kirjanmerkin tai aiheen valitseminen | Napsauta kirjanmerkkiä tai aihetta.
Peräkkäisten kirjanmerkkien valitseminen | Pidä Vaihto-näppäintä painettuna. Napsauta ensin ensimmäistä valittavaa kirjanmerkkiä ja sen jälkeen viimeistä.
Useiden kirjanmerkkien valitseminen | Pidä Control-näppäintä painettuna. Napsauta valittavia kirjanmerkkejä yksitellen.
Kaikkien aiheen kirjanmerkkien valitseminen | Valitse Muokkaa Valitse kaikki.

### Kirjanmerkin avaaminen uuteen ikkunaan tai välilehteen

Kirjanmerkki avataan uuteen ikkunaan seuraavasti:

- 1. Valitse haluamasi kirjanmerkki.

  2. Valitse Tiedosto Avaa uudessa ikkunassa. Voit myös napsauttaa kirjanmerkkiä oikealla painikkeella ja valita avautuvasta valikosta Avaa uudessa ikkunassa.

Kirjanmerkki avataan uuteen välilehteen seuraavasti:

- 1. Valitse haluamasi kirjanmerkki.

  2. Valitse Tiedosto Avaa uudessa välilehdessä. Voit myös napsauttaa kirjanmerkkiä oikealla painikkeella ja valita avautuvasta valikosta Avaa uudessa välilehdessä.

### Uuden aiheen luominen

Uusi aihe luodaan valitsemalla Tiedosto Uusi aihe kirjanmerkit-ikkunassa. Kun uusi aihe on luotu, voit kirjoittaa sen nimen. Aiheet näkyvät Kirjanmerkit-valikossa alivalikkoina.

### Uuden kirjanmerkin tai aiheen luominen

Kirjanmerkki liitetään aiheeseen napsauttamalla sitä kirjanmerkit-ikkunassa oikealla painikkeella. Valitse avautuvasta valikosta Ominaisuudet. Tämä avaa ikkunan, jonka Aiheet-luettelosta voit valita aiheet, joihin kirjanmerkki liittyy. Lopuksi napsauta Sulje.

### Kirjanmerkin poistaminen aiheesta

Kirjanmerkki poistetaan aiheesta napsauttamalla sitä kirjanmerkit-ikkunassa oikealla painikkeella. Valitse avautuvasta valikosta Ominaisuudet. Tämä avaa ikkunan, jonka Aiheet-luettelosta voit poistaa niiden aiheiden valinnan, joihin kirjanmerkki ei liity. Lopuksi napsauta Sulje.

### Kirjanmerkin tai aiheen nimen muuttaminen

Kirjanmerkin tai aiheen nimen voi vaihtaa seuraavasti:

1. Valitse haluamasi kirjanmerkki tai aihe kirjanmerkit-ikkunasta.

2. Valitse Tiedosto Nimeä uudelleen... . Voit myös napsauttaa kirjanmerkkiä tai aihetta hiiren oikealla painikkeella ja valita avautuvasta valikosta Nimeä uudelleen.... Nimeä vaihdettaessa vanha nimi on aluksi valittuna.

3. Kirjoita aiheen tai kirjanmerkin uusi nimi, ja paina lopuski Enter.

### Kirjanmerkin tai aiheen poistaminen

Kirjanmerkkejä tai aiheita voi poistaa seuraavasti:

1. Valitse poistettava kirjanmerkki tai aihe kirjanmerkit-ikkunasta.

2. Valitse Tiedosto Poista. Voit myös napsauttaa kirjanmerkkiä tai aihetta hiiren oikealla painikkeella ja valita avautuvasta valikosta Poista.

### Kirjanmerkin ominaisuuksien muokkaaminen

Kirjanmerkin ominaisuuksia kuten sen nimeä ja osoitetta muokataan napsauttamalla sitä oikealla painikkeella ja valitsemalla avautuvasta valikosta Ominaisuudet.

### Kirjanmerkin etsiminen

Kirjanmerkki etsitään kirjoittamalla hakusana Etsi-kenttään. &fr; etsii hakusanaan täsmääviä kirjanmerkkejä aina kaikkien kirjanmerkkien joukosta riippumatta mikä aihe on valittu.

### Kirjanmerkin osoitteen kopiointi

Kirjanmerkin osoitteen voi kopioida seuraavasti:

1. Valitse kirjanmerkki.

2. Valitse Muokkaa Kopioi osoite. Voi myös napsauttaa kirjanmerkkiä oikealla painikkeella ja valita avautuvasta valikosta Kopioi osoite.

### Kirjanmerkin tai aiheen lisääminen kirjanmerkkipalkkiin

Kirjanmerkin tai aiheen voi lisätä kirjanmerkkipalkkiin seuraavasti:

Tiedosto-valikko

- Valitse haluamasi kirjanmerkki tai aihe, ja tämän jälkeen valitse Tiedosto Näytä kirjanmerkkipalkissa.

Veto ja pudotus

- Kirjanmerkkejä ja aiheita voi vetää hiirellä ja pudottaa kirjanmerkkipalkkiin.

### Kirjanmerkin tai aiheen poistaminen kirjanmerkkipalkista

Kirjanmerkin tai aiheen voi poistaa kirjanmerkkipalkista seuraavasti.

Tiedosto-valikko

- Valitse kirjanmerkki tai aihe, jonka haluat poistaa, ja tämän jälkeen valitse Tiedosto Näytä kirjanmerkkipalkissa.

Työkalupalkin muokkaus

- Kirjanmerkkejä ja aiheita voi poistaa kirjanmerkkipalkista kuten to-edit-toolbars kertoo.

### Älykirjanmerkit

#### Johdanto

Älykirjanmerkit ovat erityisiä kirjanmerkkejä, jotka voivat ottaa yhden tai useamman parametrin. Niiden avulla WWW-hakuja voi tehdä suoraan lataamatta hakusivua ensin.

Kaikki älykirjanmerkit näkyvät avautuvassa valikossa kun kirjoitat jonkin hakusanan, ks. ephy-addressbar-smartbookmark-screenshot. Valitsemalla älykirjanmerkin, voit hakea hakusanaa jostakin lähteestä.

##### Älykirjanmerkki osoitekentän valikossa

Älykirjanmerkin voi lisätä työkalupalkkiin valitsemalla Näytä kirjanmerkkipalkissa kirjanmerkin ominaisuusikkunasta. Tämä lisää palkkiin kirjanmerkin nimen ja tekstilaatikon, ks. ephy-bookmarkbar-smartbookmark-screenshot. Älykirjanmerkkiä käytetään kirjoittamalla laatikkoon tekstiä ja painamalla sen jälkeen Enter.

##### Älykirjanmerkki kirjanmerkkipalkissa

#### Älykirjanmerkin luonti

Älykirjanmerkki luodaan ottamalla aluksi selvää, mitä osoitetta jonkin sivuston tietty haku vastaa. Esimerkiksi Googlella osoite `http://www.google.fi/search?q=HAKUSANA` tekee Google-haun hakusanana `HAKUSANA`.

Tätä osoitetta vastaavan älykirjanmerkin voi luoda seuraavasti:

1. Lisää kirjanmerkki osoitteena `http://www.google.fi/search?q=HAKUSANA`.

2. Avaa kirjanmerkit-ikkuna.

3. Avaa kirjanmerkin Ominaisuudet-ikkuna. Korvaa sitten Osoite-kentässä oleva teksti `HAKUSANA` tekstillä `%s`.

4. (Valinnaista:) Jos haluat älykirjanmerkin näkyvän kirjanmerkkipalkissa, ks. ephy-bookmarkbar-smartbookmark-screenshot, valitse myös Näytä kirjanmerkkipalkissa kirjanmerkin Ominaisuudet-ikkunasta.

#### Älykirjanmerkkien arkisto

Galeon-selaimen kotisivuilla on arkisto, jossa on useita käyttövalmiita älykirjanmerkkejä.

## Historiikin linkkien hallinta

### Yleiskatsaus Epiphanyn historiikkijärjestelmään

&fr; pitää kirjaa sivustoista, joita olet katsellut. Nämä tiedot tallentuvat historiikkiin, josta voit käyttää niitä myöhemmin.

Samalla kun selainikkunan osoitekenttään kirjoittaa sanoja, &fr; etsii nimeltään tai osoitteeltaan täsmääviä sivuja historiikista ja kirjanmerkkien joukosta. Kaikki täsmäävät sivut näkyvät osoitekentän alle avautuvassa valikossa.

Historiikkia voi muokata avaamalla historiikki-ikkunan. Tästä ikkunasta voi etsiä sivuja historiikista, ja poistaa sivuja joita et aio katsella jatkossa.

ephy-history-window-screenshot näyttää historiikki-ikkunan.

#### Historiikki-ikkuna

### Historiikin linkkien hallinta

Avaa historiikki-ikkuna valitsemalla Siirry Historiikki . Sitä käyttämällä voi etsiä historiikin linkkejä, avata niitä uusiin ikkunoihin tai välilehtiin, tai poistaa linkkejä historiikista.

### Historiikin linkin avaaminen uuteen ikkunaan tai välilehteen

Historiikin linkki avataan uuteen ikkunaan seuraavasti:

- 1. Valitse historiikin linkki, jonka haluat avata.

  2. Valitse Tiedosto Avaa uudessa ikkunassa. Voit myös napsauttaa historiikin linkkiä oikealla painikkeella ja valita avautuvasta valikosta Avaa uudessa ikkunassa.

Historiikin linkki avataan uuteen välilehteen seuraavasti:

- 1. Valitse historiikin linkki, jonka haluat avata.

  2. Valitse Tiedosto Avaa uudessa välilehdessä. Voit myös napsauttaa historiikin linkkiä oikealla painikkeella, ja valita avautuvasta valikosta Avaa uudessa välilehdessä.

### Historiikin linkin poistaminen

Historiikin linkki poistetaan seuraavasti:

1. Valitse historiikin linkki, jonka haluat poistaa.

2. Valitse Tiedosto Poista . Voit myös napsauttaa historiikin linkkiä oikealla painikkeella, ja valita avautuvasta valikosta Poista.

### Historiikin linkin etsiminen

Historiikki-ikkunan etsintäkenttään voi kirjoittaa hakusanoja. Näitä vastaavat linkit ilmestyvät alla olevaan luetteloon. Haun avulla löytyneitä linkkejä voi avata uusiin ikkunoihin tai välilehtiin ja kopioida leikepöydälle, muihin sovelluksiin liittämistä varten.

Hakusanoja voi myös kirjoittaa selainikkunan osoitekenttään. Sanoihin täsmäävät linkit näkyvät kentän alle avautuvassa valikossa, yhdessä sopivien kirjanmerkkien kanssa.

### Historiikin linkin osoitteen kopiointi

Historiikin linkin osoitteen voi kopioida seuraavasti:

1. Valitse historiikin linkki.

2. Valitse Muokkaa Kopioi osoite. Voit myös napsauttaa historiikin linkkiä hiiren oikealla painikkeella ja valita avautuvasta valikosta Kopioi osoite.

## Salasanojen ja evästeiden hallinta

&fr;n tallentamia evästeitä ja salasanoja voi tarkastella napsauttamalla Muokkaa Omat tiedot .

### Evästeiden hallinta

Evästeiden avulla kukin WWW-sivusto voi tallentaa erinäisiä tietoja koneellesi, ja lukea niitä kun seuraavan kerran avaat ko. sivuston.

Omien tietojen hallinnasta näkee, mitä evästeitä on tallentunut koneelle, ja mitä ne sisältävät. Evästeitä voi myös poistaa.

- Evästeen sisällön näkee valitsemalla sen luettelosta ja napsauttamalla Ominaisuudet-painiketta.

- Evästeitä poistetaan valitsemalla ensin halutut evästeet, ja napsauttamalla sitten Poista-painiketta.

Evästeiden ominaisuusikkuna näyttää seuraavat tiedot:

Sisältö

- Evästeen sisältö.

Polku

- Polku verkkoalueessa, jossa eväste on käypä.

Lähetys

- Kun arvona on Kaikki yhteydet, evästeen voivat lukea kaikki palvelimet. Kun arvona on Vain salatut yhteydet, evästeen voivat lukea vain turvalliset palvelimet.

Vanhentuu

- Päiväys ja aika, jolloin eväste ei enää kelpaa.

### Salasanojen hallinta

Monille sivustoille täytyy kirjautua sisään antamalla tunnus ja salasana. Halutessasi &fr; muistaa tunnukset ja salasanat, mikä nopeuttaa sivustoille kirjautumista.

Omien tietojen hallinnasta voit nähdä, minkä sivustojen salasanat on tallennettu. Voit myös poistaa muistettuja salasanoja.

- Salasanoja poistetaan valitsemalla ensin kohdat, jotka haluat poistaa, ja napsauttamalla lopuksi Poista-painiketta.

## Tallennusten hallinta

Kun tiedostoja tallennetaan verkosta, tallennusten hallinta näyttää tietoja meneillään olevista tallennuksista:

- %-sarake ilmaisee kunkin tallennuksen edistymisen.

- Tiedosto-sarake kertoo tallentuvan tiedoston nimen. general-preferences kertoo, miten valitaan, mihin kansioon tiedostot tallentuvat. Tiedosto-sarake myös näyttää paljonko tiedostosta on jo tallentunut, ja kuinka suuri tiedosto on.

- Jäljellä-sarake kertoo arvion tallennukseen vielä kuluvasta ajasta. Arvion tarkkuus vaihtelee internet-yhteyden luotettavuudesta riippuen.

Tallennus perutaan valitsemalla se tallennusten hallinasta, ja napsauttamalla Pysäytä-painiketta.

Kun kaikki tallennukset ovat valmiina, tallennusten hallintaikkuna sulkeutuu.

## Varmenteet ja turvallisuus verkossa

Kun käytät kirjautumista vaativia sivustoja tai teet ostoksia verkossa, on tärkeää varmistua, että antamasi tiedot välittyvät turvallisesti. &fr;ssa on useita tapoja varmistua tästä.

### Turvallisten sivustojen tunnistaminen

Sivustoja katseltaessa &fr; näyttää tilarivillä munalukon kuvan, joka ilmaisee onko sivusto turvallinen.

Lukitsematon munalukko

- Sivusto ei ole turvallinen.

Lukittu munalukko

- Sivusto on turvallinen.

Rikkinäinen munalukko

- Osa sivusta on turvallista, mutta osa ei.

### Varmenteiden katselu

Varmenteen sisältämiä lisätietoja voi katsella. Yleistä-välilehti näyttää seuraavat tiedot:

Yleinen nimi:

- Ilmaisee kuka on myöntänyt varmenteen tai mille verkkoalueelle se on myönnetty.

Organisaatio

- Näyttää varmenteen myöntäneen yhtiön nimen, tai sen yhtiön nimen, jolle varmenne on myönnetty.

Organisaatioyksikkö

- Näyttää yhtiön jaoksen, joka on myöntänyt varmenteen tai jolle se on myönnetty.

Sarjanumero

- Varmenteen yksilöllinen sarjanumero.

Myönnetty

- Päiväys, jona varmenne on myönnetty.

Vanhentuu

- Päiväys, jona varmenne vanhentuu.

SHA1-sormenjälki

- Eräs tämän varmenteen tunnistemerkkijono. Voit varmistaa varmenteen myöntäneeltä yritykseltä täsmääkö tämä heidän rekisteriinsä.

MD5-sormenjälki

- Eräs tämän varmenteen tunnistemerkkijono. Voit varmistaa varmenteen myöntäneeltä yritykseltä täsmääkö tämä heidän rekisteriinsä.

Lisätiedot-välilehti näyttää seuraavat tiedot:

Varmennepuu

- Jotkin varmenteet ovat välitason viranomaisten allekirjoittamia, jotka taas ovat korkeamman tason viranomaisten allekirjoittamia. Tämä luettelo näyttää koko varmenneketjun.

Varmenteen kentät

- Näyttää varmennepuusta valitun varmenteen kentät.

Kentän arvo

- Näyttää valitun varmenteen kentän arvon.

## &fr;n mukauttaminen

### Asetukset

&fr;n toimintaa voi muokata omien tarpeiden mukaiseksi Asetukset-ikkunasta, joka avautuu valitsemalla Muokkaa Asetukset .

#### Yleiset asetukset

- Aloitussivu on sivu, joka näkyy &fr;n käynnistyttyä ja kun napsauttaa työkalupalkin Aloitus-painiketta. Se vaihdetaan kirjoittamalla haluttu osoite asetusikkunan kohtaan Aloitussivu.

- Kansion, johon tiedostot tallennetaan verkosta, voi vaihtaa napsauttamalla Tallennuskansio-painiketta, ja valitsemalla haluttu kansio. Jos Tallenna ja avaa tiedosto automaattisesti on valittuna, &fr; ei kysy varmistusta ennen tiedoston tallentamista tai avaamista.

#### Kirjasin- ja väriasetukset

Tekstin tyylin ja WWW-sivujen värityksen voi vaihtaa tästä kohdasta.

Kirjasinlajin ja kirjasinkoon voi valita erikseen eri merkistöjä käyttäviä kieliä kohden. Valitse ensin kieli, jonka käyttämien kirjasimien tyyliä haluat muuttaa Kielelle-valikosta. Tavallisen tekstin kirjasinlajin, jossa merkit voivat olla eri levyisiä, voi valita Vaihteleva leveys-valikosta, ja tekstin koon sen vieressä olevalla säätimellä. Vakiolevyisen tekstin kirjasinlajin, jossa merkit ovat samanlevyisiä, voi valita Vakioleveys-valikosta, ja kirjasinkoon sen vieressä olevalla säätimellä.

WWW-sivujen kirjasinten koolle voi myös asettaa alarajan, jonka voi valita Pienin leveys-säätimellä. Tätä pienemmät kirjasinkoot näkyvät annetun arvon kokoisina.

WWW-sivut määrittelevät usein omat kirjasintyylinsä ja -kokonsa. Voit pakottaa &fr;n käyttämään itse valitsemiasi kirjasinlajeja ja -kokoja valitsemalla Käytä aina näitä kirjasimia.

WWW-sivut määrittelevät usein myös omat taustan ja tekstin värinsä. &fr;n voi pakottaa näyttämään kaikki sivut aina työpöydän teeman väreissä valitsemalla Käytä aina työpöydän teeman värejä.

#### Yksityisyysasetukset

&fr;ssa voi asettaa eräitä rajoituksia sille, mitä WWW-sivut voivat tehdä.

- Valitsemalla Salli ponnahdusikkunat annetaan WWW-sivuille lupa avata uusia ikkunoita itsestään.

- Valitsemalla Käytä Javaa annetaan sivustoille lupa ladata Java-sovelmia, jotka ovat selaimessa toimivia ohjelmia.

- Valitsemalla Käytä JavaScriptiä annetaan WWW-sivuille lupa käyttää JavaScript-ohjelmointikielen tarjoamia mahdollisuuksia.

Näiden ominaisuuksien poistaminen käytöstä saattaa saada jotkin sivut näkymään väärin tai toimimaan puutteellisesti. Lisäksi jotta Java toimisi, täytyy myös asentaa Java-liitännäinen.

Evästeiden käsittelyä voi myös säätää:

- Valitsemalla Salli aina annetaan kaikkien sivustojen tallentaa evästeitä.

- Valitsemalla Vain sivustoilta, joilla vieraillaan sallitaan evästeiden tallentaminen, mutta vain sivustoille joilla käydään.

- Valitsemalla Älä hyväksy koskaan estetään evästeiden tallentaminen.

Evästeiden rajoittaminen tai käytöstä poistaminen saattaa estää pääsyn eräiden sivustojen tiettyihin osiin tai poistaa niiden toimintoja käytöstä.

&fr; tallentaa osan WWW-sivujen sisällöstä väliaikaisiin tiedostoihin, jotta sivujen selailu olisi jatkossa nopeampaa. Kohdasta Levytila voi määritellä, kuinka paljon &fr; saa enimmillään käyttää tilaa tähän tarkoitukseen. Jos arvoksi asetetaan 0, &fr; ei tallenna mitään väliaikaisesti. Tällä hetkellä tallentuneet väliaikaistiedostot voi poistaa napsauttamalla Tyhjennä-painiketta.

#### Kieliasetukset

Sivun merkistö kertoo, mitä kirjoitusmerkkejä sivulla käytetään. Kohta Merkistöt säätää, miten &fr; tunnistaa kunkin sivun merkistön. Oletus-valikosta voi valita merkistön, jota &fr; käyttää jos sivu ei kerro merkistöään.

Tunnista automaattisesti-valikosta valitaan, mitä merkistöryhmää käyttäville sivuille &fr; yrittää arvata merkistön jos sivu ei määrittele sitä. Jos katselet esimerkiksi kiinankielisiä sivuja, jotka käyttävät jotakin useista kiinalaisista merkistöistä, voit valita kiina. Valitsemalla Ei käytössä estetään &fr;a arvaamasta merkistöä.

Eräät WWW-sivut ovat saatavilla monikielisinä. Voit valita ensisijaisesti suosimasi kielen Kieli-valikosta. Toissijaiset kielet, jotka otetaan käyttöön jos ensisijaista kieltä ei ole saatavilla, valitaan napsauttamalla Lisää-painiketta. Tämä avaa ikkunan, jossa olevaan listaan kielet voi lisätä. Kielten järjestys listassa on myös järjestys, jossa &fr; tarkistaa saatavuuden. Voit järjestellä kielet haluamaasi järjestykseen vetämällä niitä hiirellä.

### Selainikkunan osien näyttäminen ja piilottaminen

Selaimen osia voi piilottaa tai näyttää seuraavasti:

- Työkalupalkit piilotetaan valitsemalla Näytä Työkalupalkit. Ne saa jälleen näkyviin valitsemalla Näytä Työkalupalkit uudestaan.

- Kirjanmerkkipalkki piilotetaan valitsemalla Näytä Kirjanmerkkipalkki. Sen saa jälleen näkyviin valitsemalla Näytä Työkalupalkki uudestaan.

- Tilarivi piilotetaan valitsemalla Näytä Tilarivi . Sen saa jälleen näkyviin valitsemalla Näytä Tilarivi uudestaan.

Kokoruututilassa suurin osa &fr;n selainikkunan osista on piilossa. using-fullscreen-mode kertoo lisää kokoruututilasta.

### Työkalupalkkien muokkaaminen

Voit valita, mitkä painikkeet näkyvät työkalupalkeissa:

- Painikkeita lisätään ja poistetaan valitsemalla Muokkaa Työkalupalkit, mikä avaa muokkausikkunan. Muokkausikkunassa näkyviä painikkeita voi vetää hiirellä ja pudottaa työkalupalkkiin, ja painikkeita voi vetää pois työkalupalkista.

- Uuden työkalupalkin voi lisätä napsauttamalla Lisää uusi työkalupalkki palkkien muokkausikkunasta.

- Työkalupalkin voi poistaa vetämällä kaikki siinä olevat painikkeet yksitellen pois. Palkki häviää tämän jälkeen.

- Palkeissa olevia painikkeita ja kirjanmerkkejä voi järjestellä vetämällä niitä hiirellä joko saman palkin sisällä tai eri palkkeihin.

## Oikotiet

### Pikanäppäimet

### Yleiset pikanäppäimet

Pikanäppäin | Kuvaus
Control-O | Avaa tiedosto paikallisesta kansiosta.
Vaihto-Control-S | Tallenna nykyinen asiakirja paikalliseen kansioon.
Control-P | Tulosta nykyinen asiakirja.
Control-W | Sulje nykyinen välilehti tai ikkuna.
F1 | Näytä ohje.
F7 | Ota kohdistimella selaus käyttöön tai poista käytöstä.
Control-D | Lisää kirjanmerkki nykyisestä sivusta.
Control-B | Näytä kirjanmerkit-ikkuna.
Control-H | Näytä historiikki-ikkuna.
Vaihto-Control-T | Näytä tai piilota työkalupalkit.

### Selailun pikanäppäimet

Pikanäppäin | Kuvaus
Control-N | Avaa uusi ikkuna.
Control-T | Avaa uusi välilehti.
Control-L | Kohdista osoitekenttä.
Alt-Vasen | Näytä edellinen sivu.
Alt-Oikea | Näytä seuraava sivu.
Alt-Ylös | Siirry yksi taso ylöspäin.
Alt-Home | Näytä aloitussivu.
Escape | Pysäytä sivun latautuminen.
F6 | Vaihda seuraavaan kehykseen.
Vaihto-F6 | Vaihda edelliseen kehykseen.

### Välilehtien pikanäppäimet

Pikanäppäin | Kuvaus
Control-Page Up | Näytä seuraava välilehti.
Control-Page Down | Näytä edellinen välilehti.
Vaihto-Control-Page Up | Siirrä välilehteä vasemmalle.
Vaihto-Control-Page Down | Siirrä välilehteä oikealle.
Vaihto-Control-M | Irrota välilehti.

### Sivun katselun pikanäppäimet

Pikanäppäin | Kuvaus
F11 | Vaihda kokoruutu- ja tavallisen tilan välillä.
Control-+ | Suurenna tekstin kokoa.
Control-- | Pienennä tekstin kokoa.
Control-U | Näytä sivun lähdekoodi.

### Hiirioikotiet

Pikanäppäin | Kuvaus
Keskipainikkeen napsautus (linkin päällä) | Avaa linkki uuteen välilehteen.
Control-napsautus (linkin päällä) | Avaa linkki uuteen välilehteen.
Vaihto-napsautus (linkin päällä) | Tallenna linkki.

## &fr;sta

&fr;n tekijä on Marco Presenti Gritti (marco@gnome.org). Lisää &fr;sta kertoo Epiphanyn kotisivu.

Tämän ohjeen kirjoittajat ovat David Bordoley (bordoley@msu.edu), Piers Cornwell (piers@gnome.org) ja Patanjali Somayaji (patanjali@codito.com).

Tätä ohjelmaa levitetään Free Software Foundationin julkaiseman GNU General Public License -lisenssin version 2 tai valinnaisesti myöhemmän version alaisena. Kopion lisenssistä saa näkyviin napsauttamalla tätä linkkiä. Lisenssin kopio on myös ohjelman lähdekoodin mukana toimitetussa COPYING-nimisessä tiedostossa.